Videoretting

Videoretting er en veiledningsmetode hvor lærere bruker skjerm- og lydopptak for å gi elever tilbakemelding på innleverte arbeider. Hensikten med videoretting er å gi hver enkelt elev en mer utfyllende og forståelig veiledning enn hva som er praktisk mulig å gi skriftlig.

I Norge ble videoretting først prøvd ut av Thomas M. Johanson i 2009, og dette inspirerte andre lærere til å ta i bruk metoden.Delogbruk.no: "Videoretting av prøver" (2. november 2009)  Terje Salvesen holdt foredrag om metoden på Utdanningsdirektoratets regionale konferanse i Oslo om "Vurdering for læring" i mars 2012Utdanningsdirektoratet, foredrag "Videoretting – vurdering av elevarbeid ved hjelp av lyd og levende bilder", og listet følgende fordeler:Terje Salvesen: "Videoretting" (side 8), presentasjon på Utdanningsdirektoratets regionale konferanse i Oslo, 29. mars 2012 

 Mye grundigere tilbakemeldinger
 Elevene sier at de lærer mye av denne måten å vurdere på (ser & hører)
 Slipper å skrive et eneste ord
 Lett for eleven å se på rettingen i ettertid
 Ikke merarbeid i forhold til tradisjonell retting
 Redder elever som er borte under "gjennomgangen"
 Lett å dokumentere at grundig underveisvurdering er gjennomført

Videoretting anbefales også av Lesesenteret ved Universitetet i Stavanger.Lesesenteret ved Universitetet i Stavanger

Metoden brukes ofte som et supplement til underveisvurdering med karakter, da den sikrer at elevens rett til veiledning og begrunnelse for karakteren kan oppfylles uten bruk av skriftlige tilbakemeldinger.

En skole som systematisk bruker videoretting i alle teorifag er Humanistskolen. Elevene gis to forsøk når de har skriftlige prøver og større innleveringer, og hver elev får en 5 minutters video med personlig veiledning fra sin faglærer etter ha å levert et utkast. Deretter kan eleven levere en forbedret utgave.

 Referanser 

 Eksterne lenker 
 En presentasjon av videoretting (video) (Thomas M. Johanson)
 Bloggpost om videoretting i norsk (med video) (Bjørn Helge Græsli)
 Bloggpost om videoretting (Thomas M. Johanson)
 Anbefaling fra Lesesenteret ved Universitetet i Stavanger

Kategori:Utdanning i Norge